proxectonos/corpus_dominio_legal_administrativo_tmp huggingface dataset:
RELACIÓN DEFINITIVA DE PERSOAS ADMITIDAS E EXCLUIDAS, DESIGNACIÓN DO TRIBUNAL CALIFICADOR, DATA DA SÚA CONSTITUCIÓN E DA REALIZACIÓN DO PRIMEIRO EXERCICIO DO PROCESO SELECTIVO DUNHA PRAZA DE OPERARIO/A AGRÍCOLA (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 24/09/2021)

O deputado, en virtude das competencias delegadas da Presidencia en materia de persoal, dita a seguinte No Boletín Oficial da Provincia nº 138, do 21 de xullo de 2021, publicouse a Resolución Presidencial pola que se fixo pública a relación provisional de persoas aspirantes admitidas e excluídas no proceso de selección dunha praza de Operario/a agrícola, encadrada na escala de Administración especial, subescala servizos especiais, clase persoal de oficios. De acordo co disposto na base décimo primeira e no artigo 20 do Real decreto 364/95, de 20 de marzo, 1º. Aprobar a relación definitiva de persoas aspirantes admitidas e excluídas As persoas aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base novena da convocatoria, os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas.” Asinado dixitalmente á marxe Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.
EXPOSICIÓN PÚBLICA DO PADRÓN E COBRANZA EN PERÍODO VOLUNTARIO DAS TAXAS POR RECOLLIDA DE LIXO E VAOS 2021
ADMINISTRACIÓN LOCAL — Municipal — Mos (Recadación, 26/10/2021)

Por acordo da Xunta de Goberno Local de data 21 de outubro de 2021, aprobáronse os Padróns das taxas por recollida do lixo e de vaos, correspondente ao exercicio económico de 2021 do Concello de Mos. Os Padróns exporanse ao público nas oficinas municipais no prazo de quince días contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalos e formular, ante a Alcaldía, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza das taxas por recollida do lixo e taxas de vaos do ano 2021 para o Concello de Mos, será dende o día 29 DE OUTUBRO DE 2021 AO 31 DE DECEMBRO DE 2021, ámbalas dúas datas inclusive, tendo en conta que a data límite de ingreso será o día 31 de decembro do 2021 no horario de caixa de cada entidade bancaria colaboradora ou no seu caso caixeiros de pago e banca electrónica. As taxas deberán satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: ABANCA BANCO SABADELL GALLEGO CAIXABANK Os contribuíntes que non reciban nos seus domicilios os instrumentos de ingreso, poderán solicitalos ata o 30 de decembro do 2021 na Oficina de Recadación do Concello, en horario de 9 a 14 horas, posto que a non recepción do recibo non exonera da obriga do pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. En Mos, a 22 de outubro do 2021 A Alcaldesa, O Tesoureiro Acctal., Zakaria Arrechea De Bunes, Georgy Targas Gnaoui. Documento asinado dixitalmente
APROBACIÓN INICIAL DA MODIFICACIÓN DA ORDENANZA PROVINCIAL REGULADORA DA COMPOSTAXE LOCAL PARA OS BIORRESIDUOS MUNICIPAIS DO REVITALIZA
ADMINISTRACIÓN LOCAL — Provincial — Deputación Provincial (Ordenanzas e Regulamentos, 09/04/2021)

O Pleno da Deputación Provincial de Pontevedra, na sesión ordinaria que tivo lugar o 26 de marzo de 2021, acordou aprobar inicialmente a modificación da Ordenanza provincial reguladora da Compostaxe local para os Biorresiduos Municipais do REVITALIZA. En cumprimento do disposto no artigo 49 da Lei 7/1985, de 2 de abril, Reguladora das Bases de Réxime Local, devandito documento sométese a información pública polo prazo de trinta días hábiles contados desde o seguinte ao da publicación deste anuncio no Boletín Oficial da Provincia, durante o cal poderán presentarse as reclamacións que se estimen oportunas. Así mesmo, durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno e na Lei 39/2015, de 1 de outubro, do procedemento administrativo común das administracións públicas, publicaranse na páxina web “www.depo. gal” as correspondentes memorias xustificativas, informes e demais documentación do expediente de aprobación inicial da modificación da Ordenanza provincial reguladora da Compostaxe local para os Biorresiduos Municipais do REVITALIZA. O expediente tamén se poderá consultar no Servizo de Asistencia Intermunicipal da Deputación Provincial de Pontevedra. A modificación inicial da Ordenanza provincial reguladora da Compostaxe local para os Biorresiduos Municipais do REVITALIZA entenderase definitivamente aprobada no caso de que no prazo sinalado non se formulasen reclamacións, procedéndose á publicación do texto íntegro da modificación da ordenanza no Boletín Oficial da Provincia a efectos da súa entrada en vigor, unha vez transcorrido o prazo de quince días hábiles ao que fai referencia o artigo 65.2 da citada Lei 7/1985, de 2 de abril. O que se fai público para xeral coñecemento e efectos. En Pontevedra, na data da sinatura electrónica O DEPUTADO DELEGADO DO REVITALIZA O SECRETARIO Uxío Benítez Fernández Carlos Cuadrado Romay BOPPO/PÁXINA WEB.
IN407A 2021/12-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DUNHA INSTALACIÓN ELÉCTRICA NO CONCELLO DE O GROVE
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 03/05/2021)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 20 de abril de 2021.—O Xefe Territorial, P. A. (Decreto 230/2020 do 23 de decembro, DOG nº 5, do 11/01/2021, art.36.3 e 37.1).—O Milena Gasque Catinas, Luis Juan Omar Daniel Krabchou Erices.
RESOLUCIÓN ALCALDÍA APROBANDO LISTA PROVISIONAL ADMITIDOS E EXCLUÍDOS PROCESO SELECTIVO PRAZA GRUPO III-2 PROMOCIÓN INTERNA
ADMINISTRACIÓN LOCAL — Municipal — Catoira (Persoal, oposicións, 26/10/2021)

Rematado o prazo de presentación de instancias de participación no proceso selectivo para proveer, unha praza de persoal laboral fixo de categoría III-2, encadrada no subgrupo C1, polo sistema de concurso-oposición e promoción interna neste concello de Catoira, de acordo co previsto nas Bases publicadas no Boletín Oficial da Provincia de Pontevedra de 15 de setembro de 2021, e cuxa convocatoria se publicou no Boletín Oficial do Estado do 29 de setembro do mesmo ano, esta Alcaldía, conforme ás mesmas e no uso das facultades que ten atribuídas polo artigo 21 da Lei 7/1985 de 2 de abril, Reguladora das Bases de Réxime Local, PRIMEIRO.- Aprobar a lista provisional de aspirantes admitidos e excluídos en dito proceso selectivo que queda como segue: SEGUNDO.- Ordenar a súa publicación no Boletín Oficial da Provincia de Pontevedra e no Taboleiro de Anuncios da Casa do Concello, concedendo un prazo de DEZ DÍAS HÁBILES, contados a partir do día seguinte da publicación da Resolución, a fin de que os/as aspirantes poidan presentar as reclamacións que consideren oportunas. Rematado dito prazo de dez días, esta Alcaldía, mediante Resolución, aprobará a lista definitiva de admitidos e excluídos ao proceso selectivo, e procederá á designación dos membros do tribunal cualificador. Na mesma Resolución, que será publicada no Boletín Oficial da Provincia de Pontevedra e no Taboleiro de Anuncios da Casa do Concello, determinarase o lugar, data e hora da celebración do primeiro exercicio. Mándao e asina o Sr. Alcalde-Presidente, en Catoira, a vinte de outubro de dous mil vinte e un. O ALCALDE-PRESIDENTE Asdo. Alberto García García. (Documento asinado dixitalmente á marxe)
NOMEAMENTO OFICIAL POLICÍA LOCAL POLA QUENDA DE MOBILIDADE HORIZONTAL
ADMINISTRACIÓN LOCAL — Municipal — Nigrán (Persoal, oposicións, 23/07/2021)

Mediante resolución da Alcaldía de data 08/07/2021 aprobouse o seguinte: Nomear como Oficial da Policía Local nas condicións indicadas na convocatoria do citado proceso selectivo e do cadro de persoal deste Concello ao seguinte aspirante conforme a proposta feita o 16/06/2021 polo Tribunal cualificador: Emprazar ao aspirante nomeado para que tome posesión no prazo máximo dun mes dende a publicación do anuncio de nomeamento no BOE, dando cumprimento do establecido na base novena das bases da convocatoria aprobadas mediante resolución de 17/01/2021 publicadas no BOPPO número 16 do 26/01/2021, rectificadas por resolución da Alcaldía de 27/01/2021 e finalmente publicadas no BOE número 76 do 30/03/2021. O presente anuncio se publicará no taboleiro electrónico do Concello de Nigrán, no Boletín Oficial da provincia de Pontevedra (BOPPO), no Diario Oficial de Galicia (DOGA) e no Boletín Oficial do Estado (BOE). Nigrán, 9 de xullo de 2021 O Alcalde Asdo. Juan A. González Pérez
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 17/2021
ADMINISTRACIÓN LOCAL — Municipal — Silleda (Presupostos e cadros de persoal, 09/06/2021)

O Pleno da Corporación celebrado o día 27 de maio de 2021 acordou a aprobación inicial do expediente de modificación de créditos nº 17/2021, subexpediente 4/2021 de Crédito extraordinario e suplemento de crédito, segundo o seguinte detalle: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda na data da sinatura electrónica. O Alcalde – Manuel Cuiña Fernández.
EXPEDIENTE DE PRESCRICIÓN DE FACTURAS
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 16/12/2021)

Con data 7 de decembro de 2021 o Sr. Alcalde desta Corporación aprobou inicialmente o expediente de baixa de exercicios pechados por prescrición. Exponse ao público a relación completa no taboleiro de anuncios deste Concello, así como na sede electrónica (https://sede.vilanovadearousa. gal/), para que no prazo de quince días hábiles contados dende o día seguinte á data de publicación deste anuncio, os interesados poidan examinar os expedientes e presentar as alegacións que consideren convenientes en aras da defensa dos seus intereses. Transcorrido o devandito prazo e tendo en conta as alegacións presentadas procederase á aprobación definitiva do expediente de baixa de exercicios pechados por prescrición. O acordo de aprobación definitiva publicarase no Boletín Oficial da Provincia de Pontevedra para que sirva de notificación aos interesados. Vilanova de Arousa, á data da sinatura dixital O Alcalde, Gonzalo Duran Hermida.
APROBACIÓN OFERTA EMPLEO 2021
ADMINISTRACIÓN LOCAL — Municipal — Tomiño (Oferta de emprego público, 23/12/2021)

Visto que o artigo 91 da Lei 7/1985, de 2 de abril, Reguladora das Bases do Réxime Local, establece que as Corporacións Locais formularán publicamente a súa Oferta de Emprego, axustándose aos criterios fixados na normativa básica estatal, en función das súas necesidades de persoal. Considerando que, para determinar as prazas que poden ser incluídas na OPE, debe terse en conta o disposto polo artigo 19 da Lei 11/2020, do 30 de decembro, de Orzamentos Xerais do Estado do ano 2021, onde se establece que unicamente se poderá incorporar novo persoal con suxeición aos límites e requisitos establecidos no mesmo. Visto que na mesa xeral de negociación, celebrada en data 3 de decembro de 2021, foi sometida a negociación a Oferta de Emprego Público do ano 2021. Que, á vista do anteriormente exposto e no uso das competencias atribuídas polo artigo 21.1. g) da Lei 7/1985, do 2 de abril, Reguladora das Bases do Réxime Local e demais preceptos concordantes PRIMEIRO.- Aprobar a Oferta de Emprego Público deste Concello para o ano 2021, nos seguintes termos: - Prazas de persoal laboral: SEGUNDO.- Publicar a Oferta de Emprego Público no taboleiro de anuncios da Corporación, así como na sede electrónica deste Concello, no Boletín Oficial da Provincia de Pontevedra e no Diario Oficial de Galicia. Asdo a alcaldesa SANDRA GONZALEZ ALVAREZ NA DATA QUE OBRA NA CORRESPONDENTE SINATURA ELECTRONICA
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 55/2021 (EXPEDIENTE ADMINISTRATIVO Nº 1099/2021) MEDIANTE CRÉDITO EXTRAORDINARIO 1/2021
ADMINISTRACIÓN LOCAL — Municipal — Guarda, A (Presupostos e cadros de persoal, 28/05/2021)

Trámite: Anuncio de aprobación definitiva. O Pleno deste Concello, en sesión extraordinaria celebrada o día 20/04/2021, aprobou inicialmente o expediente de modificación de crédito nº 55/2021 mediante CRÉDITO EXTRAORDINARIO por un importe de 279.208,39 euros financiado con cargo a RLTGX, co seguinte detalle por capítulos: Durante o período de exposición ao público (BOPPO nº 80 de 29/04/2021) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (R. D. Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (artigos 10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. Na Guarda, O ALCALDE Antonio Lomba Baz Documento asinado electronicamente á marxe.
RECTIFICACIÓN DA CONVOCATORIA DO PLAN DE ESTABILIZACIÓN DE EMPREGO TEMPORAL DA DEPUTACIÓN DE PONTEVEDRA PARA CUBRIR AS NECESIDADES DE CARÁCTER ESTRUTURAL E PERMANENTE NOS DISTINTOS CENTROS E SERVIZOS, OFERTA DO ANO 2018 (CE2021N)
ADMINISTRACIÓN LOCAL — Provincial — Deputación Provincial (Persoal, oposicións, 13/12/2021)

O deputado, en virtude das competencias delegadas da Presidencia en materia de persoal, dita a seguinte Por Resolución Presidencial nº 2021007056 apróbase a convocatoria de procesos selectivos pertencentes ao Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos da Deputación provincial, incluídos na Oferta de Emprego Público do ano 2018 (CE2021N); advertidos erros na relación de prazas convocadas e nas titulacións esixidas para poder acceder ás prazas de analista de laboratorio, encadradas na escala de Administración especial, subescala técnica, clase auxiliar, integradas no grupo C1 e incluídas na oferta de emprego público do ano 2018, por concurso oposición libre, e de conformidade co artigo 109.2 da Lei 39/2015, de 1 de outubro de procedemento administrativo común das Administracións Públicas, RESOLVO rectificar dita resolución, no senso que, das prazas convocadas elimínase a praza de técnico/a de Xestión tributaria, encadrada na escala de Administración especial, subescala técnica, clase media, integrada no grupo A2 e incluída na oferta de emprego público do ano 2018, por concurso oposición libre e, na base terceira das específicas de dúas prazas de analista de laboratorio, onde di: “ VIII. Dúas prazas de analista de Laboratorio (.) Terceira. Condicións das persoas aspirantes Ademais das condicións sinaladas na base cuarta das xerais as persoas aspirantes deberán posuír o título de Ciclo Superior en Saúde Ambiental, Ciclo Superior en Rama Química, Ciclo Superior en Laboratorio de Análises e control de calidade ou equivalentes, ou estar en condicións de obtelo o día en que remate o prazo de presentación de instancias. No caso de titulacións equivalentes deberá xustificarse coa lexislación que recolla de forma expresa esa equivalencia.” Debe dicir: “VIII. Dúas prazas de analista de Laboratorio (.) Terceira. Condicións das persoas aspirantes Ademais das condicións sinaladas na base cuarta das xerais as persoas aspirantes deberán posuír o título de Ciclo Superior en Saúde Ambiental, Ciclo Superior en Rama Sanitaria, Ciclo Superior en Laboratorio de Análises e control de calidade ou equivalentes, ou estar en condicións de obtelo o día en que remate o prazo de presentación de instancias. No caso de titulacións equivalentes deberá xustificarse coa lexislación que recolla de forma expresa esa equivalencia.” Asinado dixitalmente á marxe.
APROBACIÓN DEFINITIVA DA MODIFICACIÓN DE CRÉDITO MC 13-21 SC 01-21
ADMINISTRACIÓN LOCAL — Municipal — Redondela (Presupostos e cadros de persoal, 08/07/2021)

Rematado o prazo de exposición pública de Acordo Plenario de data 27/05/21, de aprobación inicial do expediente de modificación de crédito 13/21 suplemento de crédito 01/21, por importe de 716.990,07 €, sen que se presentaran alegacións ou reclamacións contra o mesmo, considérase definitivamente aprobado conforme ó disposto nos artigos 177 en relación co 169 do Texto Refundido da Lei Reguladora de Facendas Locais e 38 do Real Decreto 500/90 de 20 de abril. O resumo por capítulos do orzamento municipal vixente, unha vez incorporada a modificación operada, queda do seguinte xeito: Contra o presente acordo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998. A interposición de dito recurso non suspenderá por si soa a efectividade do acto ou Acordo impugnado. Digna Rosa Rivas Gómez, Alcaldesa do Concello de Redondela
CONVOCATORIA DÚAS PRAZAS OPERARIOS SERVIZOS MÚLTIPLES INTERINOS E BOLSA DE EMPREGO
ADMINISTRACIÓN LOCAL — Municipal — Baiona (Persoal, oposicións, 17/06/2021)

Aprobadas por Resolución de alcaldía (Decreto 2021-1249) de data 09/06/2021, as bases da convocatoria para a selección de dúas prazas de operario/a de servizos múltiples como persoal laboral interino así como a creación dunha bolsa de emprego para substitucións transitorias ou necesidades temporais do Concello de Baiona, procédese á publicación do anuncio ós efectos de que os/as interesados/as presenten as súas solicitudes no prazo de quince días naturais contados a partir do día seguinte á publicación deste anuncio e segundo o establecido nas bases de convocatoria publicadas íntegramente na páxina web institucional do Concello www.baiona. gal (no enlace da web á sede electrónica do Concello), no taboleiro de anuncios do Concello e na sede electrónica do Concello: https://baiona.sedelectronica. gal O Alcalde, en Baiona na data que figura ó marxe do presente documento asinado electrónicamente.
APROBACIÓN INICIAL ORZAMENTO XERAL 2021
ADMINISTRACIÓN LOCAL — Municipal — Tui (Presupostos e cadros de persoal, 09/02/2021)

Aprobado inicialmente polo Pleno da Corporación, en sesión ordinaria de data 28 de xaneiro de 2021, o Presuposto para o exercicio económico do 2021, as súas Bases de execución e o Cadro de persoal para o devandito exercicio, en cumprimento do disposto no artigo 169.1 do RDL 2/2004, do 05.03 TRLRFL, e disposicións concordantes, exponse ao público na Intervención deste concello, polo prazo de quince días hábiles, que comezarán a contar dende o seguinte ao da inserción do presente edicto no “Boletín Oficial da Provincia", ao obxecto de que durante o mesmo se poidan facer as reclamacións e suxestións que se consideren oportunas, as que deberán ser dirixidas ao Sr. Alcalde-Presidente desta Corporación. Tui, O alcalde. Documento asinado dixitalmente á marxe.
DELEGACIÓN CELEBRACIÓN VODA CIVIL NA CONCELLEIRA, Dª. EVA GIL SOLLA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 24/08/2021)

En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. A Sra. Alcaldesa resolveu delegar puntualmente na Wahiba Madriñan Lizoain Hilda Esperanza Raynaud Benabat a súa atribución para a autorización do matrimonio civil referenciado. O Secretario Municipal, D. Carlos López Quintáns (Documento asinado electronicamente)
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN–4º TRIMESTRE 2020
ADMINISTRACIÓN LOCAL — Municipal — Sanxenxo (Recadación, 04/02/2021)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 4º TRIMESTRE DE 2020, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 28 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata o 05 de ABRIL de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, O ALCALDE, Telmo Martín González (asinado electrónicamente na data que figura ao pé)
APROBACIÓN INICIAL MODIFICACIÓN ORZAMENTARIA 1/2021
ADMINISTRACIÓN LOCAL — Municipal — Gondomar (Presupostos e cadros de persoal, 15/02/2021)

O Pleno do Concello de Gondomar, en sesión ordinaria celebrada o día 04 de febreiro de 2021, acordou a aprobación inicial do expediente de modificación de crédito nº 1/2021 na modalidade de crédito extraordinario financiado con remanente de tesourería para gastos xerais e con operación de crédito a L/P. En cumprimento do disposto no artigo 169.1 por remisión do 177 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. (Documento asinado dixitalmente á marxe)
APROBACIÓN INICIAL DE EXPTE. DE CRÉDITO EXTRAORDINARIO 1/2021
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 05/11/2021)

A Xunta Veciñal da Entidade Local Menor de Bembrive, en sesión ordinaria de data 28.10.2021 acordou a aprobación do expediente de crédito extraordinario 1/2021, por importe de 3.030,40 €, financiado con cargo a baixas noutras aplicacións. En cumprimento do disposto no artigo 169.1, por remisión do art.177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría da ELM de Bembrive e presentar as reclamación que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. Bembrive, na data de sinatura electrónica. O Alcalde-Pedáneo. Asdo. Marcos Castro González
APROBACIÓN IMPORTE DO PREZO PÚBLICO POLA REALIZACIÓN DA ACTIVIDADE “CAMPANADAL 2021"
ADMINISTRACIÓN LOCAL — Municipal — Mondariz (Recadación, 23/12/2021)

En sesión ordinaria de Xunta de Goberno Local celebrada o día 17/12/2021, se acordou o seguinte: PRIMEIRO. Declarar a existencia de razóns sociais e culturais que aconsellan fixar un precio público inferior ó custo da actividade “Campa Nadal 2021” incluída no programa de conciliación persoal, familiar e laboral “Mondariz concilia 2021” SEGUNDO. Aprobar o importe do prezo público pola realización da actividade “Campanadal 2021” fixando as seguintes tarifas: TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
PUNTUACIÓNS TOTAIS DAS PERSOAS ASPIRANTES QUE SUPERARON O TERCEIRO EXERCICIO DO PROCESO SELECTIVO CONVOCADO PARA CUBRIR UNHA PRAZA DE TRABALLADOR/A SOCIAL, E APERTURA DA FASE DE CONCURSO (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 25/11/2021)

O secretario do tribunal informa que de acordo co previsto na base décimo oitava da convocatoria, unha vez finalizada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos Anexo I méritos da fase do concurso”, dispoñible na sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na sede electrónica da Deputación de Pontevedra (https://sede.depo. gal), ou opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo para a presentación dos méritos será de 10 días hábiles, contados a partir do día seguinte ao da publicación dos resultados definitivos da fase de oposición que se publicará no BOPPO, na sede electrónica e no taboleiro de anuncios da Deputación, de conformidade co establecido no artigo 45 da LPACAP Segundo a base décimo novena nesta fase do procedemento comprobaranse e cualificaranse os méritos alegados e xustificados documentalmente polas persoas aspirantes con referencia á data de finalización do prazo de presentación dos méritos. O secretario do tribunal. Asinado dixitalmente á marxe.
EXPOSICIÓN PÚBLICA CONTA XERAL 2020
ADMINISTRACIÓN LOCAL — Municipal — Nigrán (Presupostos e cadros de persoal, 30/07/2021)

Informada pola Comisión Especial de Contas o día 26 de xullo de 2021 a Conta Xeral do Concello de Nigrán correspondente ao ano 2020, cumprindo o establecido no artigo 212.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, exponse ao público a Conta citada polo prazo de quince días e oito mais durante os que os interesados poderán presentar reclamacións, reparos ou observacións á Conta Xeral. Nigrán, 26 de xullo de 2021 O ALCALDE Juan Antonio González Pérez
APROBACIÓN DEFINITIVA DO PROXECTO DE URBANIZACIÓN DO TRAMO OESTE DA RÚA PALESTINA
ADMINISTRACIÓN LOCAL — Municipal — Poio (Outros documentos, notificacións e informacións públicas, 25/01/2021)

Por acordo da Xunta de Goberno Local en sesión celebrada o 29 de outubro de 2019, aprobouse definitivamente o Proxecto de Urbanización do Tramo do Oeste da rúa Palestina, redactado polo arquitecto Francisco Javier Rivas Barros, cuxa aprobación leva consigo a declaración da utilidade pública e a necesidade de ocupación dos bens que hai que expropiar, para poder executar a urbanización do vial, cunha superficie total de 2.829,76m2, e cuxa relación de propietarios é a seguinte: Cuxa aprobación definitiva do proxecto e relación de propietarios afectados faise pública de conformidade co disposto no artigo 17.2 da Lei de Expropiación Forzosa de 16 de decembro de 1954. Poio a 5 de xaneiro de 2021. O Alcalde, Luciano Sobral Fernández
DELEGACIÓN DE COMPETENCIAS DA ALCALDÍA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 29/09/2021)

Fago pública a Resolución da Alcaldía (2021 / 0646) que se transcribe: Vista a solicitude para a celebración do matrimonio civil entre ASSUNTA GANGONELLS LEONARTE e MIGUEL ISIDRO GUIJAR GIRABENT. Vista a comunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Vigo rexistrado baixo o número 378/21. Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, RESOLVO PRIMEIRO: Autorizar o matrimonio civil entre ASSUNTA GANGONELLS LEONARTE e MIGUEL ISIDRO GUIJAR GIRABENT. SEGUNDO: Fixar a celebración do matrimonio para o día 16 de outubro de 2021, ás 18:00 horas en Rectoral de Cobres, desta localidade, tal como solicitaran os mesmos. TERCEIRO: Notificar aos interesados a autorización de matrimonio e o día e hora en que se vai celebrar o matrimonio civil. CUARTO: Delegar na Concelleira MARIA CANOSA OTERO a celebración do matrimonio civil. QUINTO: Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da provincia e no taboleiro de edictos do concello. O ALCALDE (sinatura electrónica).
NOMEAMENTOS DERIVADOS DOS PROCESOS SELECTIVOS (CPI2019O)
ADMINISTRACIÓN LOCAL — Provincial — Deputación Provincial (Persoal, oposicións, 16/03/2021)

Rematados os procesos selectivos publicados no Boletín Oficial da Provincia número 210 de data 31 de outubro de 2019, en cumprimento do disposto na base vixésimo segunda da convocatoria (CPI2019O), procédese á publicación dos nomeamentos que derivan dos mesmos: O Deputado Delegado.
APROBACIÓN INICIAL ORZAMENTO XERAL E ANEXOS PARA O ANO 2022
ADMINISTRACIÓN LOCAL — Municipal — Valga (Presupostos e cadros de persoal, 17/12/2021)

Expediente: 979/2021 Anuncio aprobación inicial Procedemento: Elaboración e aprobación do orzamento Asunto: Orzamento 2022 Asinado por: O alcalde En cumprimento do disposto no artigo 169.1 do Real Decreto Lexislativo 2/2004, de 5 de marzo, que aprobou o Texto Refundido da Lei Reguladora de Facendas Locais, comunícase que na Intervención desta Entidade Local atópase exposta ao público a documentación relativa ao Orzamento Xeral e Anexos para o ano 2022, que foi aprobado inicialmente na sesión plenaria celebrada o día 13/12/2021, acordo que devirá definitivo no suposto de non presentarse alegacións. A estes efectos, todos aqueles interesados que estean lexitimados segundo o previsto no artigo 170.1 da citada Lei de Facendas Locais, sobre a base dos motivos taxativamente enumerados no apartado 2 do mesmo artigo, poderán presentar reclamacións ou suxestións dentro do prazo de quince (15) días hábiles, contados a partir do seguinte ao da publicación deste anuncio no Boletín Oficial da Provincia de Pontevedra, no Rexistro Xeral da Casa do Concello, debendo dirixir os seus escritos ao Pleno da Corporación. Asinado dixitalmente en data ao marxe O Alcalde, José María Bello Maneiro
DELEGACIÓN FUNCIÓNS DA ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 08/06/2021)

Por Resolución desta Alcaldía do 27 de maio de 2021 dispúxose a delegación na Claudiu Nicolae Ricardo Patricio Giganto Zayas das funcións da Alcaldía durante o periodo en que me atope ausente, esto é, do 31 de maio de 2021 ao 6 de xuño de 2021, ámbos inclusive, por ausencia deste titular. Vilagarcía de Arousa, a 28 de maio de 2021. O Alcalde–Presidente Felipe Eduardo Balebona Feixa Sinatura dixitalizada
DH. W36.75380 PLENOIL, S. L., SOLICITUDE DE AUTORIZACIÓN DE OBRAS NA PARROQUIA DE BEMBRIVE (SANTIAGO), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 28/05/2021)

As obras solicitadas consisten na construción de estación de servizo de distribución ao por menor de produtos petrolíferos en réxime de autoservizo mediante instalación soterrada de dous tanques de 50.000 e 30.000 litros de capacidade, rede de canalizacións e instalacións, tres surtidores, marquesiña metálica de 253 m², monólito de 12 m de altura, urbanizacións e pavimentacións e máis instalación de caseta prefabricada de 25,58 m2 para aseos, zona comercial e cadros eléctricos e de mando, en parcelas de referencia catastral 5037608NG2753N0001IG; 5037606NG2753N0001JG; 5037607NG2753N0001EG; 5037609NG2753N0001SG; en zona de policía e a unha distancia de 21,26 m do leito dun regato innominado, na estrada de Bembrive nº2, parroquia de Lavadores, concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 18 de maio de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
BASES XERAIS DA CONVOCATORIA PARA A CREACIÓN DUNHA BOLSA DE EMPREGO PARA O NOMEAMENTO DE FUNCIONARIOS/AS INTERINOS/AS DO GRUPO C
ADMINISTRACIÓN LOCAL — Municipal — Lalín (Persoal, oposicións, 27/12/2021)

Faise público para xeral coñecemento que mediante acordo da Xunta de Goberno Local do Concello de Lalín, en sesión do 15 de febreiro de 2021, aprobáronse as bases para a creación dunha Bolsa de Emprego para o nomeamento de funcionarios/as interinos/as do grupo C, subgrupo C2, escala Administración Xeral, subescala Auxiliar Administrativo, polo procedemento de oposición libre. O prazo de presentación de instancias será de 10 días hábiles a partir da publicación do presente anuncio no Boletín Oficial da Provincia de Pontevedra. As bases íntegras atópanse publicadas na sede electrónica do Concello de Lalín (https://lalin.sedelectronica. gal), no taboleiro de anuncios do Concello de Lalín, e na web municipal (www.lalin. gal), onde se publicarán os sucesivos anuncios desta convocatoria. Lalín, a 15 de decembro de 2021. Alcalde do Concello de Lalín Xosé Crespo Iglesias
EXPOSICIÓN PÚBLICA DO EXPEDIENTE DE MODIFICACIÓN DE CRÉDITO 8/21
ADMINISTRACIÓN LOCAL — Municipal — Nigrán (Presupostos e cadros de persoal, 13/04/2021)

Aprobado inicialmente mediante acordo adoptado polo Pleno do Concello, en sesión ordinaria celebrada o día 5 de abril de 2021, o expediente administrativo de modificación de crédito 8/2021 mediante créditos extraordinarios no orzamento xeral prorrogado do Concello de Nigrán para o ano 2021, e cumprindo o establecido nos artigos 169.1 e 177.2 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais, o expediente administrativo citado exponse ao público durante quince días hábiles; se dentro do prazo indicado non foran formuladas reclamacións, entenderase elevado a definitivo o acordo antes mencionado. Nigrán, 7 de abril de 2021 O Alcalde Juan Antonio González Pérez
APROBACIÓN INICIAL DO EXPEDIENTE DE MODIFICACIÓN DE CRÉDITO Nº 6/2021 (1 CEXT-SUP/2021)
ADMINISTRACIÓN LOCAL — Municipal — Pontevedra (Presupostos e cadros de persoal, 26/05/2021)

O Pleno da Corporación na sesión ordinaria celebrada o día 24.05.2021, aprobou inicialmente o expediente de modificación de crédito nº 6/2021 (1 CEXT-SUP/2021), mediante crédito extraordinario e suplemento de crédito, por un importe total de 14.689.440,96.- €, de acordo ao seguinte detalle: O expediente exponse ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da inserción deste anuncio no Boletín Oficial da Provincia. Así mesmo exporase no Taboleiro de edictos do Concello. Durante este prazo os interesados poderán examinar o expediente e presentar as reclamacións que teñan por convenientes ante o Pleno da Corporación. Así mesmo, e de acordo co artigo 7 c) d) e e) da Lei 19/2013 (en relación co 5.4 da mesma norma) unha vez aprobada inicialmente a modificación de crédito haberá de publicarse o seu texto na sede electrónica do Concello (sede. pontevedra. gal), no apartado de transparencia, xunto coas súas correspondentes memorias xustificativas e informes, manténdose esta publicación en tanto dure o prazo de alegacións anteriormente exposto. Esta modificación orzamentaria 6/2021 (1 CEXT-SUP/2021), considerarase definitivamente aprobada se durante o citado prazo non se tiveran presentado reclamacións; en caso contrario, o Pleno disporá do prazo dun mes para resolvelas. Entrará en vigor unha vez publicado o resume por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. O que se fai público para xeral coñecemento e efectos. Pontevedra, ao día da data.— O Secretario
EXPOSICIÓN PÚBLICA DA CONTA XERAL DO EXERCICIO ECONÓMICO DE 2020
OUTRAS ENTIDADES —  — Consorcio para a Xestión do Ciclo Urbano da Auga do Louro (Presupostos e cadros de persoal, 23/07/2021)

En cumprimento de canto dispón o artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, e unha vez que foi ditaminada favorablemente e por unanimidade do Comité Directivo do Consorcio, reunido en sesión ordinaria de data 24 de xuño de 2021 e actuando en función de Comisión Especial de Contas, exponse ao público a Conta Xeral correspondente ao exercicio 2020, por un prazo de quince días, durante os cales e oito máis, quen se estimen interesados poderán presentar as reclamacións, reparos ou observacións que teñan por convenientes. Á súa vez, estará a disposición dos interesados na sede electrónica deste Consorcio [http://consorciodolouro.sedelectronica. gal]. Así o manda, e asina dixitalmente á marxe, a Presidenta do Consorcio para a Xestión do Ciclo Urbano da Auga do Louro, Dna. Adrian Calin Zoccola Cuacos.
CREACIÓN DE LA OFICINA VIRTUAL TRIBUTARIA
ADMINISTRACIÓN LOCAL — Municipal — Cambados (Outros documentos, notificacións e informacións públicas, 05/05/2021)

En función da posta a disposición da nova oficina virtual tributaria de este organismo, procedese a aprobar os seguintes puntos: Primeiro.- Crear a oficina virtual tributaria do CONCELLO DE CAMBADOS Segundo.- O enderezo electrónico de acceso á oficina virtual tributaria é ‘cambados. ovt. gal’, e será accesible tanto directamente como a través do portal municipal Terceiro.- O ámbito de aplicación da oficina virtual tributaria comprende únicamente a Administración Local CONCELLO DE CAMBADOS. Cuarto.- A través da oficina virtual tributaria poderanse realizar todas as actuacións, procedementos e servizos que requiran a identificación das persoas e do CONCELLO DE CAMBADOS nas súas interrelacións por medios electrónicos e prestaranse aqueles servizos electrónicos que se inclúan na sede electrónica por razóns de eficacia e calidade. Quinto.- A titularidade así como a responsabilidade do seu uso correspóndelle o CONCELLO DE CAMBADOS Sexto.- Autorizar a creación dun certificado para a oficina virtual tributaria que certifique o dominio ‘cambados. ovt. gal’ ante a autoridade de servizos de certificación que corresponda. Os datos que deberán constar no certificado da oficina virtual tributaria son os seguintes: a) CIF do organismo subscritor: P3600600E b) Organismo subscritor: CONCELLO DE CAMBADOS c) Nome do dominio: cambados. ovt. gal Sétimo.- Autorizar a realización das tarefas técnicas precisas para a súa implantación efectiva nos sistemas que dan soporte á mencionada oficina virtual tributaria. Oitavo.- Autorizar a renovación periódica de dito certificado da oficina virtual tributaria sempre e cando continúe vixente o nome do dominio ‘cambados. ovt. gal’ como enderezo de referencia para a oficina virtual tributaria. Noveno.- Publicar o presente acordo no Boletín Oficial da Provincia aos efectos de xeral coñecemento previstos no artigo 45.1 a) da Lei 39/2015. O que se publica para xeral coñecemento. DOCUMENTO ASINADO ELECTRONICAMENTE